《阴伯庸悼词》
宋代·李新

妙年词墨一何工，汉苑家声戚里雄。
居避飞尘门似水，客投漫刺袂生风。
香消绛帐鱼难蠹，月照银杯酒不空。
旭报岂须穷宝箧，凤雏行看赤霞中。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。